**Monoszló Község Önkormányzata Képviselő-testületének 15/2021. (XII.10.) önkormányzati rendelete**

**Monoszló Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet módosításáról**

Monoszló Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Monoszló Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 26. § (8) bekezdése helyébe a következő rendelkezés lép:

„(8) A nyilvános ülés jegyzőkönyvéről, vagy annak részeiről az állampolgárok – a közérdekű adatok megismerésére irányuló igények teljesítésének rendje szerint A/4 oldalanként a 301/2016. (IX. 30.) Korm. rendeletben meghatározott térítés ellenében – másolatot kérhetnek.”

**2. §**

A Monoszló Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 3. melléklete helyébe az 1. melléklet lép.

**3. §**

A Monoszló Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 15. § (1) bekezdésében a „8” szövegrész helyébe a „15” szöveg lép.

**4. §**

Ez a rendelet a kihirdetését követő napon lép hatályba.

Monoszló, 2021. december 9.

|  |  |
| --- | --- |
| **Simon György**  polgármester | **dr. Varga Viktória**  jegyző |

Kihirdetve: Monoszló, 2021. december 10.

|  |  |
| --- | --- |
|  | **dr. Varga Viktória**  jegyző |

*1. melléklet*

„*3. melléklet*

**A képviselő-testület átruházott hatáskörei**

1. **A polgármesterre átruházott hatáskörök**

**Vagyongazdálkodás, tulajdonosi jogok gyakorlása:**

· az önkormányzati részesedéssel rendelkező gazdasági társaságokban való tulajdonosi képviselet;

· az önkormányzat tulajdonában lévő ingatlanokon bárminemű vezetékjog és szolgalmi jog bejegyzéséhez való hozzájárulás;

· önkormányzati tulajdonú területen történő közművezeték építéséhez szükséges tulajdonosi nyilatkozat megadása építésügyi és egyéb szakterületi hatósági eljárásokban,

· az önkormányzati tulajdonban lévő ingatlanok, lakás és nem lakás céljára szolgáló helyiségekkel kapcsolatos tulajdonosi jogok képviselete;

· a tulajdonosi jogok gyakorlása az ingó vagyon vonatkozásában,

· ingatlan bérbeadása, értékesítése nettó 1 millió Ft ellenértékig. Bérbeadásnál a nettó 1 millió értékhatár az öt évre vetített bérleti díj összegére vonatkozik;

· az önkormányzat által elrendelt jelzálogjog és elidegenítési és terhelési tilalom feloldásáról, ranghely-cseréjéről, valamint törléséről való döntés.

**Szociális ellátások:**

· döntés az általános települési támogatásról;

· döntés a rendkívüli települési támogatásról;

· döntés a települési gyógyszertámogatásról;

· döntés a települési születési támogatásról;

· döntés a települési temetési támogatásról;

· döntés a települési lakásfenntartási támogatásról;

· döntés a köztemetésről;

· döntés az étkeztetésről;

· döntés az 1993. évi III. törvény 17. § (5) bekezdése szerinti jogosulatlanul igénybe vett ellátás megtérítéséről.

**Közterületek használata:**

· döntés a közterület használatának engedélyezéséről;

2. **A jegyzőre átruházott hatáskörök**

· a településképi véleményezési eljárás, a településképi bejelentési eljárás, valamint a településképi kötelezési eljárás lefolytatása;

· a közösségi együttélés alapvető szabályainak megsértése miatt a hatósági eljárás lefolytatása;

· közterületbontással kapcsolatos közútkezelői hozzájárulás kiadmányozása.”